Miestny úrad mestskej časti Bratislava-Petržalka

                              						Bratislava 15.6.2008

Z á p i s n i c a

z rokovania 29. zasadnutia Miestneho zastupiteľstva mestskej časti Bratislava-Petržalka konaného dňa 9. júna  2009

Prítomní: podľa prezenčnej listiny.
Ospravedlnení: pp. Mariana Bakerová, Ľudmila Farkašovská, Jozef Szabó, Peter Guttman, Jiří Rusnok. 
Neospravedlnení: 0

Otvorenie zasadnutia:
 Zasadnutie otvoril p. Milan Ftáčnik, starosta mestskej časti. Privítal prítomných, hostí  aj občanov a skonštatoval, že miestne zastupiteľstvo je uznášaniaschopné počtom prítomných 27 poslancov, t.j. 67,5, t.j.%.
V priebehu rokovania sa počet poslancov v rokovacej sieni menil, zasadnutie sa konalo v priestoroch v kongresovej sále v budove Technopolu.

Návrh na doplnenie a zmenu programu:  
Starosta navrhol nasledovné zmeny programu rokovania:
1.	vyradil bod č. 5 z pozvánky: “Návrh zmeny zásad vyhradeného parkovania, Návrh Všeobecne záväzného nariadenia mestskej časti Bratislava- Petržalka, ktorým sa mení a dopĺňa VZN č. 5/2004 v znení neskorších všeobecne záväzných nariadení“ - z dôvodu získania stanoviska Krajského riaditeľstva dopravného inšpektorátu - materiál bude predložený o mesiac,

2.	vyradil bod č. 14 pozvánky „Návrh na inštaláciu protipožiarneho zabezpečovacieho systému v garážových státiach na Mlynarovičovej ul. a Rovniankovej ul.“ - z dôvodu chýbajúceho odborného stanoviska k potrebe daného zariadenia a k posúdeniu celkového technického stavu,

3.	navrhol do bodu „Rôzne“ zaradiť materiál „Návrh na zmenu uznesenia MZ
č. 369/2009“ .

p. Košina - navrhol zaradiť do programu ako bod 0 „Informáciu o dotácii pre MŠKI a stave výstavby ihriska na Budatínskej ul.“

Schválenie programu rokovania: 
Hlasovanie o navrhnutom programe rokovania – za 26, proti 0, zdržal sa 0 – program rokovania bol schválený.

Voľba návrhovej komisie:
Do návrhovej komisie boli navrhnutí: pp. Miloslav Košina,
 Alexandra Petrisková,
 Michal Radosa.
Hlasovanie: za 23, proti 0, zdržali sa 3.

Voľba overovateľov zápisu:  p. Peter Stach,
p. Mariana Sabadošová.
Hlasovanie:  za 26, proti 0, zdržal sa 1. 
----------

1.	Informácia o dotácii pre MŠKI a stave výstavby ihriska na Budatínskej ul.

Poslanec Miloslav Košina, v krátkosti podal informáciu o dôvode tohto bodu; mestská časť Petržalka neposkytla sľúbenú dotáciu, čo ohrozuje činnosť klubu, problém s tréningami detí. Požadoval tiež vysvetlenie, prečo ešte nie je ihrisko na Budatínskej ul. dokončené.

Diskusia: 
p. Ftáčnik - dotácia bude poskytnutá až po vyúčtovaní roku 2008, pripomienky boli prerokované  s MŠKI, dňa 24.5.2009 bola podpísaná dotačná zmluva, dňa 2.6.2009 bol podpísaný platobný príkaz na 50% sumy, odoslané boli 3.6.2009, 
- informoval o príprave vzniku nového miestneho futbalového klubu, 
- objasnil problémy s výstavbou ihriska na Budatínskej: plán bol do konca roka 2008 s posunom do marca 2009, na ihrisku mala byť prírodná tráva, zmena na umelú, neplánované osvetlenie, čo si vyžiadalo zmenu projektovej dokumentácie.  Druhý dôvod - nedostali sme potrebné finančné prostriedky od Vienna Gate, len 
5 mil. Sk; investor viaže 5 mil. Sk na vydanie stavebného povolenia na objekt Vienna Gate 3, je prísľub na 2 mil. Sk, zvyšok až začiatkom júla po vydaní povolenia.

p. Briganová - stavebné povolenie je platné, investor žiada  zmenu stavby pred dokončením, toto nebola vydaná, k ihrisku – ide o zmenu využitia územia, po odovzdaní stavby sa môže užívať,
p. Radosa – čo konkrétne bráni odovzdaniu ihriska?
p. Belohorec -  navrhol dať slovo zástupcovi MŠKI .

Hlasovanie za návrh pána Belohorca : za – optická väčšina.
p. Dovrtil, predseda MŠKI - poďakoval za slovo, reaguje na zmluvu - podpísaná bola dňa 28.5.2009, sú občianske združenie, musia postupovať v zmysle občianskeho zákonníka. Vyúčtovanie dotácie trvalo dlho.
- upozornil, že zemina môže znehodnotiť ihrisko,
- pre MŠKI nie je mysliteľné zlúčenie sa s iným klubom, oni robia nábor nie výber futbalistov, z finančných a technických dôvodov nie je toľko ihrísk, aby  bolo kde hrať.
p. Plšeková – Vienna Gate zadržiava peniaze neoprávnene, opýtala sa kto má odstrániť zvyšnú zeminu a či na dostavbu bude postačovať finančný objem, chýba jej bežecká dráha z pôvodného projektu,
p. Miroslav Karas, zástupca rodičov - podľa neho je povinný odstrániť zeminu MÚ, klub nemá na to prostriedky, neochota zo strany samosprávy, pred rokom sa oslavoval postup klubu do 2. ligy, teraz sa rozmýšľa o rozpustení.  Nedostatok ihrísk vedie k tomu, že cesta na tréning trvá 3 hodiny, žiadal poskytnúť pre futbal ihrisko na Černyševského ul., klub robí záslužnú prácu, zamestnáva mládež, čo je prevenciou proti drogám.
p. Kováč – informoval, že mal výhrady k vyúčtovaniu, peniaze mali byť použité na šport, na dresy kopačky áno, nie na úhradu energií, upozornil na potrebu športu detí v Petržalke, ale aj na potrebu konkurenčných klubov,
p. Čapčeková – ako člen MŠKI bola na stretnutí s Vienna Gate – prísľub, že po získaní stavebného povolenia uvoľnia prostriedky, 
- ohľadom odovzdania ihriska, prekryť zeminu fóliou – treba len dobrú vôľu, 
- k uzavretým zmluvám upozornila, že by došlo k porušeniu zákona o účtovníctve, konzultovala s MF SR,
- požiadala vyjsť v ústrety MŠKI – deti potrebujú ihrisko.

p. Hrdlička - v Bratislave zaniká veľa ihrísk, vieme rýchlo likvidovať, nevieme tak rýchlo dávať náhradu, poukázal na skúsenosti z Nemecka, kde vedľa seba je aj 10 ihrísk. Do budúcnosti najprv riešiť náhradu až potom likvidáciu, treba dať deťom možnosť športovať.
p. Miškanin - dotácia bola schválená vo februári 2009, druhý návrh zmluvy MŠKI nemôžeme akceptovať, VZN nám predpisuje vzor zmluvy, kým nie je zúčtovanie r. 2008, nemôže byť poskytnutá nová dotácia,
- zmena projektu, v pôvodnom bol prírodný trávnik, zmena nebola v pláne, teraz ponúkame hlinu, odvoz nebol v rozpočte,
- povinnosti boli schválené v zmluve v miestnom zastupiteľstve,
- objekt sa nedá odovzdávať po častiach z dôvodu reklamácie a dodržania záruky.
p. Dovrtil - nie je chyba v projektovej dokumentácii, pýta sa čo bude so zeminou, myslel že MÚ bude vychádzať v ústrety,
p. Čapčeková - faktická poznámka, reaguje na prednostu, upozorňuje na zákon o účtovníctve,  § 19 pojednáva o dotáciách a rozpočtových pravidlách,
p. Ftáčnik - zosúladiť zmluvu so zákonom, financie pre MŠKI na športovú činnosť odišli, ihrisko- problém zeminy, táto sa do konca júla odvezie, 
- MŠKI sa zaviazal dávať nám správy – zatiaľ sme žiadnu nedostali, je ochotný prísť na zasadnutie rady klubu a  na mieste riešiť problém,
		- vznik nového futbalového klubu nie je nič dramatické,
		- Vienna Gate nám dlhuje ešte 5 mil. Sk.
----------
      
1.	Kontrola plnenia uznesení miestneho zastupiteľstva splatných k 30.4.2009

Materiál uviedol starosta – ide o štandardný konštatačný materiál

Návrhová komisia dostala zmenu textu k plneniu uznesenia č. 355 od poslankyne 
p. Kimerlingovej:
2. časť uznesenia text vypustiť a nahradiť novým znením: „2 časť uznesenia je čiastočne splnená 84.986,58 € bolo uhradené iným správcom, zvyšok 77.253,42 € je predmetom vyúčtovania na r. 2008 s iným správcami do 31.5.2009.
Nový termín kontroly:                         Miestne zastupiteľstvo v júli 2009.“

Hlasovanie: za 31, proti 0, zdržal sa 2 – návrh bol prijatý.

Z á v e r :
viď uznesenie č. 379
----------

2.	Stanovisko mestskej časti Bratislava-Petržalka k návrhu Dodatku č. 3 Štatútu hl. mesta SR Bratislavy_______________________________________________________
 	
Materiál uviedol starosta, p. Ftáčnik.

Hlasovalo sa bez diskusie.

Hlasovanie: za 29, proti 0, zdržal sa hlasovania 1 – návrh bol prijatý.

Záver:
viď uznesenie č. 380
----------

3.	Stanovisko k zmenám a doplnkom 01 Územného plánu zóny „Celomestské centrum časť Petržalka, územie medzi Starým mostom a Prístavným mostom“_____________

Materiál uviedla Ing. arch. Kordošová, vedúca oddelenia územného rozvoja a dopravy, ide o vybudovanie kultúrneho stánku medzi Starým a Prístavným mostom, komisia ÚPVaD nesúhlasí so zmenami.

Diskusia:
p. Ftáčnik - nesúhlasíme s vybudovaním objektu PKO v danej lokalite
p. Plšeková – stotožňuje sa s návrhom komisie, priestorovo aj výškovo sú budovy nevhodné, prosí o podporu návrhu komisie územného plánu, aby sa toto atraktívne miesto pri Dunaji nezastavalo
p. Radosa - ako to je so zeleňou v tomto priestore
p. Kordošová - súčasťou zóny je aj zeleň zapracovaná v návrhu, je vytvorená v zónach námestie a zelené pásy
p. Ftáčnik - sú snahy od investora o zmeny, všetky budú predložené na schválenie
p. Pavlík – požadoval prezentovať ucelený materiál, otázka, či už sú investorom zadefinované termíny
p. Ftáčnik – ide o súkromné pozemky, aktivity sú plánované na r. 2010

Hlasovanie: za 29, proti 0, zdržal sa hlasovania 2 - návrh bol  prijatý.

Záver:
viď uznesenie č. 381
----------

4.	Stanovisko k čistopisu urbanistickej štúdie „Južné mesto Bratislava-Petržalka 
zóna A“_________________________________________________________________
	
Pani Kordošová uviedla materiál - bolo 9 pripomienok, niektoré boli akceptované a sú zapracované do štúdie. 

Diskusia:
p. Košina - otázka koľko tu bude vytvorených pracovných miest, pomer pracovných miest a bytov?
	p. Rajčáni, zástupca investora – odhad je až 12.000 ľudí vzhľadom na počet pracovných plôch
	
	Hlasovanie: za 30, proti 0, zdržal sa 1 - návrh bol prijatý.
	
	Záver:
viď uznesenie č. 382
----------

5.	Návrh Zmeny zásad vyhradeného parkovania, Návrh Všeobecne záväzného nariadenia mestskej časti Bratislava-Petržalka, ktorým sa mení a dopĺňa VZN
č. 5/2004 v znení neskorších všeobecne záväzných nariadení_____________________

Materiál bol vyradený z rokovania.
----------

6.	Návrh Všeobecne záväzného nariadenia mestskej časti Bratislava-Petržalka o podmienkach poskytovania finančných prostriedkov na zabezpečenie opatrení sociálnoprávnej ochrany detí a sociálnej kurately_______________________________

		Materiál uviedla Mgr. Biljnjová, zástupkyňa vedúcej oddelenia sociálnych vecí. 

	Diskusia:
p. Kimerlingová – nesúhlasí s použitím prostriedkov vyčlenených pre Sestričky Matky Terezy na realizáciu bodu č. 2 návrhu uznesenia,
	- podala návrh zmeny uznesenia, ktorým požaduje projekt č. 12.2.5. ponechať a prostriedky vyčleniť z Rezervného fondu.
p. Lucká - podporila p. Kimerlingovú, požiadala o oddelené hlasovanie o bodoch 1 a 2
- vrátenie peňazí je hanbou miestneho zastupiteľstva, prečítala list od Sestričiek Matky Terezy, kde ďakujú za schválenú dotáciu, no nemôžu prijať finančné prostriedky, preto ju odmietli, žiada odd. sociálnych vecí predložiť návrhy na starostlivosť o bezdomovcov,
	p. Ftáčnik – necíti žiadnu hanbu, dotácia bola schválená v obvyklej výške.
p. Plšeková – predniesla návrh na zmenu uznesenia v bode 2 – presun finančných prostriedkov z Rezervného fondu.
	
Návrhová komisia dostala dva návrhy na zmenu uznesenia:

1. p. Kimerlingová:
„zmeniť návrh uznesenia v časti: schvaľuje bod 2 navýšenie... nie „z podprogramu 12.2.5 Projekt Sestričky Matky Terezy“, ale “presun z rezervného fondu“. Prostriedky podprogramu 12.2.5. projekt Sestričky Matky Terezy ponechať pre riešenie problémov bezdomovcov a iných ľudí v núdzi“.

Hlasovanie za 15, proti 0, zdržal sa 18 - návrh nebol prijatý.

2. p. Plšeková:
„2) presunutím finančných prostriedkov vo výške 5 628 € z Rezervného fondu.“

Hlasovanie za 31, proti 0, zdržali sa 2 - návrh bol prijatý.

Hlasovanie o materiáli ako celku:  za 33, proti 0, zdržal sa hlasovania 0 – VZN bolo prijaté.

Záver:
viď uznesenie č. 383
----------

7.	Návrh na úpravu rozpočtu na rok 2009 na správu bytov a nebytových priestorov

Prednosta miestneho úradu, p. Miškanin uviedol materiál, zmluvy musia byť opatrené notárskou zápisnicou, tieto výdavky neboli plánované v rozpočte, materiál schválený finančnou komisiou.

Diskusia:
p. Hrdlička - komisia správy majetku prerokovala tento materiál, vynaložili sa nemalé finančné prostriedky, dáva návrh na zmenu uznesenia.
p. Radosa – poukázala na disproporciu: na webe je iná suma, schválená iná, rozdiel nebol zanedbateľný - odstrániť tento nedostatok.
p. Ftáčnik – upozornil na potrebu viazania zmien na programy, pri každej úprave je potrebné uvádzať príslušnú sumu a položku
p. Miškanin - reaguje na p. Hrdličku, Čapajevova je v dezolátnom stave, ak tieto byty nedáme do užívateľného stavu, odmietnu tam ľudia bývať a byty budú prázdne.

Návrhová komisia dostala jeden návrh na zmenu uznesenia:

p. Hrdlička:
„MZ schvaľuje navýšenie rozpočtu bežných výdavkov na rok 2009 o 294.997,- € mínus 33.194 € = 261.803,- € (okrem položky 635006).“
	
	Hlasovanie za 18, proti 0, zdržali sa 14 - návrh bol prijatý.

Hlasovanie o uznesení ako celku:  za 33, proti 0, zdržal sa hlasovania 0 - uznesenie bolo prijaté.

Záver:
viď uznesenie č. 384
----------

8.	Vyhodnotenie prínosu práce inšpektorov  verejného poriadku

	Pán Šaling, vedúci oddelenia životného prostredia – uviedol materiál.

	Diskusia: 
p. Plšeková – klub SDKÚ-DS prehodnotil negatívny postoj k zvýšeniu počtu inšpektorov, vyslovil obavy z finančného hľadiska, navrhuje navýšiť počet inšpektorov, ale nie na 6, ponechať pôvodnú lokalitu, pridať ešte jednu lokalitu, a jednu lokalitu rozdeliť.
p. Dragúň - pripája sa k návrhu šetriť, skúsiť budúci polrok pracovať s počtom štyroch inšpektorov, sledovať kosenie, veľkorozmerný odpad, výtlky, odpadkové koše, kontroly niekoľkokrát mesačne, v prípade nižšieho počtu upraviť rozpočet.
p. Škorvaneková - predloží návrh zmeny uznesenia, v ktorom bude počet inšpektorov nižší s príslušnou úpravou rozpočtu.
p. Novota - úspora 28.000 € je veľmi dobrá, 4 inšpektori je vhodný počet, ku koncu roka 2009 vyhodnotiť ich činnosť, podal návrh na zmenu uznesenia ohľadom zhodnotenia činnosti inšpektorov k 31.12.2009,
	- odporučil, aby po schválení boli fotografie a kontakty na inšpektorov zverejnené na stránke mestskej časti, aby ich ľudia poznali, zapojiť ich ako dobrovoľných strážcov poriadku v rámci spolupráce s policajným zborom a kvôli zvýšeniu účinnosti opatrení.
p. Kováč – skúsenosti z Prahy 13. - tam majú väčšie kompetencie, obyvatelia poznajú svojich okrskárov, majú na nich aj mobilný kontakt, po dohode so správcami umiestniť kontakty do každého vchodu.
p. Ftáčnik – návrh je vzhľadom na počet vchodov domov a počet policajtov v Petržalke nereálny.
p. Mikus – klub OK je za 6 inšpektorov, po zhodnotení výsledkov je možné pristúpiť k ich redukcii, nastolil otázku tlačív – výzvy na znečisťovateľov.
p. Lexmann – odporúča ponechať túto službu a počet rozšíriť na 6 osôb.
p. Ftáčnik - v Novom meste pracuje 5 inšpektorov, v Ružinove 9 osôb.
p. Kimerlingová - prínos už vidieť, dosahy ich finančnej činnosti nie sú zdokumentované, pevná pracovná doba je pre nich nezmyslom, majú mať flexibilný pracovný čas
p. Šaling - 28.000 € je výpočet z odvozu odpadu, činnosť: výtlky, vraky, parkovanie áut z mimo Petržalky, mali by obchádzať 40 ha, nekontrolovali odpadkové koše (doména m. p. VPS)
p. Ftáčnik - výkon dobrovoľného strážcu poriadku, potrebná je prítomnosť PZ, zverejnenie kontaktov je akceptovateľné odporúča schváliť 6 osôb

Návrhová komisia dostala dva návrhy na zmenu uznesenia:

1. p. Novota:
„Miestne zastupiteľstvo žiada prednostu MÚ MČ Bratislava-Petržalka predložiť miestnemu zastupiteľstvo vyhodnotenie činnosti práce inšpektorov verejného poriadku za II. polrok 2009 k 31.12.2009.“

Hlasovanie za 34, proti 0, zdržal sa 0 - návrh bol prijatý.

2. p. Škorvaneková
„Návrh na zvýšenie počtu inšpektorov verejného poriadku na štyroch a návrh na úpravu rozpočtu vo výdavkovej časti na obdobie II. polroku 2009 vo výške 20.200,- € z položky jarné a jesenné čistenie 5.000 € a 15.200 € z rezervného fondu.

Hlasovanie: za 25, proti 0, zdržali sa 9 - návrh bol prijatý.

Hlasovanie o uznesení ako celku:  34, proti 0, zdržal sa 0 - uznesenie bolo  prijaté.

Záver:
viď uznesenie č. 385
----------

9.	Návrh na schválenie štatútov miestnych podnikov_

Prednosta miestneho úradu, p. Miškanin uviedol materiál.

Diskusia:
p. Fiala - poukázal na nejednotnosť predložených štatútov.
p. Košina - ako sobášiaci poslanec upozornil na absenciu činnosti sobášov a uvítania detí do života v štatúte KZP.
p. Čapčeková - k štatútu m. p. VPS: kto realizoval zberný dvor, a či majú na revitalizáciu detských ihrísk odborne spôsobilú osobu.
p. Radosa – požadoval v preambule uviesť formu organizácie (príspevková alebo rozpočtová). 
p. Ftáčnik - je to uvedené v zriaďovacích listinách, navrhol návrh  stiahnuť a dopracovať  
p. Kováč – podal procedurálny návrh, na prerušenie rokovania.

Návrhová komisia dostala jeden návrh na zmenu uznesenia:

p. Košina:
Miestne zastupiteľstvo žiada prednostu MÚ MČ Bratislava-Petržalka doplniť v článku 3 nový odstavec 4: „KZP zabezpečuje svadobné obrady a uvítanie občianov do živosta podľa požiadaviek matriky.“
O návrhu sa nehlasovalo.

Hlasovanie o prerušení rokovania: za 31, proti 0, zdržal sa hlasovania 0 – rokovanie bolo prerušené, pripomienky z diskusie budú zapracované a materiál predložený na júlové MZ.
----------

10.	Návrh na dlhodobý prenájom pozemkov na dobu 30 rokov pre nájomcov v lokalite Panónska cesta________________________________________________________

Materiál uviedol p. Kubička, vedúci oddelenia nakladania s majetkom, pozemky boli zverené do správy mestskej časti Bratislava-Petržalka, návrh na prenájom bol prerokovaný v komisiách a v miestnej rade.

	Diskusia:
p. Nitranský – ak majú žiadatelia dať cestu k dispozícii verejnosti, odporúča znížiť nájomné.
p. Janota - kontajnerové stojisko musí byť vybudované zo zákona, ak odpredávať v budúcnosti pozemky, tak ucelené parcely, nie je jasný charakter verejnej zelene, nebude hlasovať.
p. Plšeková – zástupcovia firiem na poslaneckom klube objasňovali situáciu, nebudú tam bariéry, večer môžu parkovať aj občania, komisia navrhla do kolaudácie cenu 1,- € ,- a po kolaudácii cenu 7,- €.
	p. Košina - tento materiál napráva chybu investora, navrhol akceptovať cenu 7,- €/m2 .
p. Kubička - najvýhodnejšia forma je prenájom na 30 rokov, o toto územie sa nebude treba starať.

	Návrhová komisia obdržala dva pozmeňujúce návrhy:

	1. p. Plšeková:
 „MZ schvaľuje dlhodobý prenájom pozemkov na dobu 30 rokov za cenu 7,- €/m²/ročne po kolaudácii a za 1,- €/m²/ročne do kolaudácie pre nasledovných žiadateľov....“
	
	Hlasovanie: za 18, proti 1, zdržali sa 13  – návrh bol prijatý.
2. p. Nitranský:
„navrhujem, aby na 80% plochy cesty sa neplatil nájom“ – o návrhu sa nehlasovalo, bol stiahnutý. 

Menovité hlasovanie podľa čl. 8 ods. 9 Rokovacieho poriadku miestneho zastupiteľstva mestskej časti Bratislava-Petržalka:
01. Oľga Adamčiaková	za
02. Ľudovít Augustín	za
03. Mariana Bakerová	ospravedlnená 
04. Michal Belohorec	za
05. Anton Brath	za
06. Miloš Čambál	za
07. Andrea Čapčeková	za
08. Marián Dragúň	za
09. Ľubica Škorvaneková	za
10. Ľudmila Farkašovská	ospravedlnená 
11. Dušan Figel	ospravedlnený
12. Peter Guttman	ospravedlnený 
13. Ľudovít Hanák	za
14. Peter Hrdlička	za
15. Stanislav Janota	proti 
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	za
20. Juraj Kováč	za 
21. Juraj Kríž	za
22. Eugen Lexmann	za
23. Mária Lucká	zdržala sa
24. Zuzana Lukačková	za
25. Tomáš Mikus					za
26. Karol Nitranský  				za
27. Michal Novota	za
28. Viera Palková	zdržala sa
29. Rastislav Pavlík 	za
30. Alexandra Petrisková	zdržala sa
31. Iveta Plšeková	za
32. Michal Radosa	za
33. Jiří Rusnok		ospravedlnený
34. Mariana Sabadošová				za
35. Anna Sotníková	za
36. Peter Stach	za
37. Jozef Szabó 					ospravedlnený 
38. František Šebej 				za
39. Anton Šmotlák	ospravedlnený
40. Tomáš Weissensteiner	za

Hlasovanie za materiál za 29 proti 1, zdržal sa 3 – návrh uznesenia bol schválený.

	Záver:
viď uznesenie č. 387
----------

11.	Návrh na dlhodobý prenájom objektu na Tupolevovej č. 7a pre žiadateľa spoločnosť VIA Productions, s.r.___________________________________________

Pán Ing. Kubička – uviedol materiál, ide o objekt bývalého LUDUS-u, spoločnosť je schopná investovať do tohto objektu, komisie schvaľujú prenájom, sú tu aj zástupcovia spoločnosti. 
	
	Diskusia:
p. Plšeková - zámer je zaujímavý, vyzerá hodnoverne, Ak investor nepreinvestuje  plánovaný obnos do určitého času, nech odstúpi od zmluvy – ošetriť zmluvne, neumožniť ďalšiu devastáciu objektu
p. Ftáčnik - dáva verejný prísľub, že v zmluve to bude
p. Novota – obrátil sa na zástupcu investora o vyjadrenie k financovaniu
p. Čapčeková – či je situácia po právnej stránke v poriadku, už raz bola vykonaná verejná súťaž, výsledok oznámený víťazovi
p. Mikus – zapracovať do zmluvy ustanovenie, ktoré znemožní zmenu účelu využitia, dôvod na výpoveď

Hlasovanie o možnosti vystúpenia zástupcu VIA Productions – optická väčšina za. 
p. Miklošík - zástupca firmy VIA Productions - pôjde o klasický nájomný vzťah, záruky sa dajú zapracovať do zmluvy, prostriedky nebudú z banky, ale od súkromného investora, čo sa týka ostatných pripomienok, tieto navrhuje zapracovať do zmluvy
p. Kubička – predchádzajúce výberové konanie je ukončené

Menovité hlasovanie podľa čl. 8 ods. 9 Rokovacieho poriadku miestneho zastupiteľstva mestskej časti Bratislava-Petržalka:
01. Oľga Adamčiaková	za
02. Ľudovít Augustín	za
03. Mariana Bakerová	ospravedlnená 
04. Michal Belohorec	za
05. Anton Brath	za
06. Miloš Čambál	za
07. Andrea Čapčeková	zdržala sa
08. Marián Dragúň	za
09. Ľubica Škorvaneková	za
10. Ľudmila Farkašovská	ospravedlnená 
11. Dušan Figel	ospravedlnený
12. Peter Guttman	ospravedlnený 
13. Ľudovít Hanák	za
14. Peter Hrdlička	za
15. Stanislav Janota	proti 
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	za
20. Juraj Kováč	za 
21. Juraj Kríž	za
22. Eugen Lexmann	za
23. Mária Lucká	za
24. Zuzana Lukačková	za
25. Tomáš Mikus					za
26. Karol Nitranský  				za
27. Michal Novota	za
28. Viera Palková	za
29. Rastislav Pavlík 	za
30. Alexandra Petrisková	za
31. Iveta Plšeková	za
32. Michal Radosa	za
33. Jiří Rusnok		ospravedlnený
34. Mariana Sabadošová				za
35. Anna Sotníková	za
36. Peter Stach	za
37. Jozef Szabó 					ospravedlnený 
38. František Šebej 				za
39. Anton Šmotlák	ospravedlnený
40. Tomáš Weissensteiner	za

	Hlasovanie za 32, proti 0, zdržal sa 1  – uznesenie bolo  prijaté.

	Záver:
viď uznesenie č. 388
----------

Do 12,55 hod. bola vyhlásená prestávka na obed.

12.	Alternatívne možnosti využitia objektu na Fedinovej  č. 7, Bratislava

Materiál uviedol Ing. Kubička, vedúci oddelenia nakladania s majetkom.

	Diskusia:
	p. Plšeková – klub SDKÚ-DS riešil varianty:
			 l. materská škola v gescii MČ, 
			2. alternatíva sociálne služby v gescii MČ,
			- požiadala starostu o informáciu o časovom a finančnom horizonte.
	p. Dragúň – klub KDH predkladá alternatívy využitia:
			1. materská škola alebo domov dôchodcov,
			2. prenajať objekt viacerým záujemcom bez určenia účelu.
p. Mikus – Občiansky klub predkladá návrh na využitie ako sociálne zariadenie, škôlku môže prevádzkovať aj súkromný sektor .
	p. Miškanin - vyúčtovanie nákladov bolo v materiáli z 3.2.2009,
- návrat do siete škôl – s objektom sa v rámci rekonštrukcie nepočítalo, do troch mesiacov od výberu dodávateľa by mohol byť objekt prevádzkyschopný pre potreby MŠ,
- pre potreby domova dôchodcov – sociálne zariadenia sú v pôsobnosti mesta, museli by sme ho dotovať cca 36 mil. Sk.
p. Kimerlingová – odporučila zaradiť objekt do siete škôl a do rozhodnutia ho využívať ako detašované pracovisko MŠ Ševčenkova.
p. Čapčeková – v prípade rozhodnutia na sociálne zariadenie je treba pripraviť dôkladný rozpočet, neopakovať chyby ako pri Mlynarovičovej, preveriť otázku financovania formou lízingu
	p. Ftáčnik – požiadal o principiálne rozhodnutie o zámere.
p. Lukačková – podala návrh uznesenia na využitie objektu ako zariadenia materskej školy v správe mestskej časti Petržalka
	
	Návrhová komisia obdržala dva pozmeňujúce návrhy:

	1. p. Dragúň:
„Vrátenie a zaradenie do siete škôl a školských zariadení s tým, že prevádzkovateľom bude MČ.“
	
	Hlasovanie za 21, proti 1, zdržal sa hlasovania 8  – návrh bol prijatý.

	2. p. Lukačková:
„MZ schvaľuje využitie objektu na Fedinovej ul. 7a na účely materskej školy v správe mestskej časti Petržalka“.
O návrhu sa nehlasovalo vzhľadom k totožnosti návrhov a schváleniu predchádzajúceho.

	Záver:
viď uznesenie č. 389
----------

13.	Návrh na inštaláciu monitorovacieho systému RYS v objekte na Čapajevovej č. 3
		
	Pán Kubička uviedol materiál.
	
	Hlasovalo sa bez diskusie.

Hlasovanie: za 29, proti 0, zdržal sa  1 – návrh bol prijatý.

	Záver:
viď uznesenie č. 390
----------

14.	Návrh na inštaláciu protipožiarneho zabezpečovacieho systému v garážových státiach na Mlynarovičovej  ul. a Rovniankovej ul._____________________________

Materiál bol stiahnutý z rokovania.
----------

15.	Návrh na doplnenie prílohy č. 1 uzn. MZ č. 111 zo dňa 27.11.2007 - Projekt revitalizácie verejných detských ihrísk v mestskej časti Bratislava-Petržalka______
		
Pán Kováč - uviedol materiál, nie je to dogmou, ak bude dostatok prostriedkov, budeme brať do úvahy aj ďalšie podnety obyvateľov.
	p. Radosa – odporučil hlasovanie za uznesenie podľa návrhu.

	Hlasovanie o pôvodnom návrhu: za  31, proti 0, zdržal sa  0 - návrh bol prijatý.

Záver:
viď uznesenie č. 391
------

16.	Návrh na menovanie konateľa Bytového podniku Petržalka, s.r.o.

	Pán Ftáčnik, uviedol materiál, v marci sa vzdal doterajší konateľ, vedením organizácie bol poverený p. Koniar, prokurista a do 3 mesiacov je nutné menovať nového. Predkladá návrh na vymenovanie Ing. Koniara.

	Diskusia:
	p. Kimerlingová – podala návrh na doplnenie uznesenia o zrušenie funkcie prokuristu.
	p. Dragúň - podporil tento návrh.
p. Kováč - od 1.1.2009 novelizácia zákona o hlavnom meste, zastupiteľstvo rozhoduje na návrh starostu, dať do uznesenia, aby starosta avizoval problémy v BPP, s.r.o.

	Návrhová komisia obdržala jeden návrh na zmenu uznesenia:

	p. Kimerlingová:
doplniť do uznesenia bod 2 v znení: 
„MZ súhlasí so zrušením funkcie prokuristu v Bytovom podniku Petržalka s.r.o.“

	Hlasovanie za 29, proti 0, zdržal sa 0, - návrh bol prijatý.

	Záver:
viď uznesenie č. 392
------

17.	Pedagogicko-organizačné zabezpečenie výchovno-vzdelávacieho procesu v školách a školských zariadeniach mestskej časti Bratislava-Petržalka v školskom roku 2009/2010_______________________________________________________________

Mgr. Poláková, vedúca oddelenia školstva uviedla materiál.
 
Diskusia:
p. Lukačková - poďakovala p. Polákovej za prípravu materiálu, konzultácie s riaditeľmi škôl o kvalite škôl.
p. Lucká – k bodu č. 2 v návrhu uznesenia, zriadenie MŠ na Ševčenkovej - pýta sa či je nutné, aby sa odsťahovalo baletné štúdio, odporúča ponechať ich v objekte, investovali do priestorov, ako je to so zabezpečením náhradných priestorov?
	p. Kimerlingová – poukázala na klesajúci počet detí a tým aj využitie budov.
	p. Poláková - baletné štúdio dostalo náhradné priestory na ZŠ Černyševského.
	p. Augustín - prestavba by stála 300 tis. Sk, treba zvážiť prestavbu vchodu,  jeden vchod
	používa zubárka aj deti z baletného štúdia  .
p. Lezo - baletné štúdio začína po 14,00 hodine, ambulancia pracuje do 13,00 hodiny, pani riaditeľka trvala na samostatnom schode.

	Návrhová komisia obdržala jeden návrh na zmenu uznesenia:

	p. Lucká:
	„navrhujem, aby baletné štúdio Tepsichoré zostalo v pôvodných priestoroch a nová
	trieda bola zatiaľ riešená provizórne (kým nebude zrekonštruovaná Fedinova ul.).

	Hlasovanie: za 23, proti 0, zdržali sa hlasovania 6 - návrh bol prijatý.

	Hlasovanie o uznesení ako celku: za 29, proti 0, zdržal sa 0 – uznesenie bolo prijaté.

	Záver:
viď uznesenie č. 393
------

18.	Informácia o uplatnení zákona č. 211/200 Z. z . o slobodnom prístupe k informáciám za rok 2008 v podmienkach Miestneho úradu mestskej časti  Bratislava-Petržalka

Diskusia bez úvodného slova
p. Novota - trend je zverejňovanie informácií na internetových stránkach, mestá Šaľa, Martin, Žilina - zverejňovať na stránke mestskej časti informácie ohľadom z. č. 211, správy z kontrol miestneho kontrolóra, zoznam faktúr za každý mesiac, zoznam zmlúv od 1.2.2009, program a zápisnice z miestnej rady od r. 2007
p. Čapčeková – požiadala o zverejňovanie prideľovania dotácií na stránke mestskej časti a podala návrh uznesenia na zosúladenie všetkých zmlúv s platnými predpismi

	Návrhová obdržala tri návrhy na doplnenie uznesenia:

	1. p. Novota:
Miestne zastupiteľstvo žiada prednostu miestneho úradu zabezpečiť zverejnenie a pravidelnú aktualizáciu nasledovných informácií na internetovej stránke mestskej časti:
1. informácie poskytnuté na základe žiadostí podľa a v rozsahu zákona č. 211/2000 Z. z.,
2.	správy z kontrol miestneho kontrolóra,
3.	súhrnný zoznam faktúr došlých mestskej časti od 1.1.2009 za každý kalendárny mesiac,
4.	súhrnný zoznam zmlúv uzavretých mestskou časťou od 1.1.2009 za každý kalendárny mesiac,
5.	program a zápisnice z rokovaní miestnej rady od roku 2007.“

Hlasovanie: za 30, proti 0, zdržal sa 1 - návrh bol prijatý.

	2. p. Čapčeková:
	„Miestne zastupiteľstvo žiada starostu mestskej časti Bratislava-Petržalka
a)	o zverejnenie na internetovej stránke mestskej časti do ikony „Dotácie“ informácie vo forme tabuľky o všetkých dotáciách na rok 2009, ktoré poskytuje mestská časť ku dňu 31.5.2009
-	názov žiadateľa (firma, NO, OZ, ŠK a pod.),
-	účel poskytnutia dotácie (projekt, činnosť, predmet dotácie a pod.),
-	suma dotácie schválená miestnym zastupiteľstvom dňa 3.2.2009 (EUR/SK),
-	suma dotácie znížená miestnym zastupiteľstvom dňa 7.4.2009 (EUR/Sk),
-	dotácia schválená starostom dňa ... (EUR/SK),
-	dátum uzavretia zmluvy obidvoma stranami,
-	dátum zaslania finančných prostriedkov na účet žiadateľa

b)	priebežne každý rok a celoročne aktualizovať tabuľku,
c)	časové medzníky – napr. dátum predloženia žiadosti, dátum ukončenia hodnotenia žiadosti a pod.,
d)	formuláre žiadostí,
e)	zoznam nepridelených dotácií,
f)	najčastejšie otázky a odpovede,
g)	kontaktná osoba,
h)	tlačivo – návrh zmluvy na poskytnutie dotácie.“
	
	Hlasovanie:  za 21 proti 1, zdržal sa 8 - návrh bol prijatý. 

3. p. Čapčeková:
„Miestne zastupiteľstvo žiada  starostu MČ Bratislava-Petržalka, aby v zmysle platných právnych predpisov SR zosúladil všetky zmluvy na poskytovanie dotácií z verejného rozpočtu MČ Bratislava-Petržalka.“

	Hlasovanie: za 6, proti 0,  zdržali sa hlasovania 24 - návrh nebol prijatý.

	Záver:
viď uznesenie č. 394
------

19.	Správa z kontroly inventarizácie vykonanej k 31.12.2008 v Miestnej knižnici Petržalka_______________________________________________________________

Materiál uviedol miestny kontrolór p. Fiala - odporúča materiál zobrať na vedomie.

Hlasovalo sa bez diskusie.

Hlasovanie: za 28, proti 0, zdržal sa hlasovania 0 - návrh bol prijatý.

	Záver:
viď uznesenie č. 395
------

20.	Odpovede a interpelácie a nové interpelácie_
 
p. Pavlík – nie je spokojný s odpoveďou na interpeláciu ohľadom parkovacích plôch na Pečnianskej  ul. 
Interpeloval vo veci bufetov pri petržalskej stanici, sú tam štyri bufety, rozbité stoly, znečistené okolie, a pod. žiada o nápravu.

p. Augustín – interpeloval prednostu na základe podnetu občanov ohľadom priechodu pre chodcov Röntgenova - Zadunajská ul. Po osobnom preverení žiada priechod vyznačiť, chystá sa tu kolaudácia, bude tu prechádzať viac dôchodcov.

p. Hrdlička – interpeloval starostu – informovať o spôsobe kontroly zo strany stavebného úradu (zdravotnícke zariadenie pri Draždiaku - zvyšky zo stavby zahrnuté pri malej pláži). 

p. Nitranský - na Mamateyovej ul. nie je pokosená jedna strana. 
p. Novota – interpeloval vo veci vojenského bunkra pri štátnej hranici, výstava, mesačne 2.500 návštevníkov, prosí starostu iniciovať rokovanie s Ministerstvom obrany SR o prevode do majetku mestskej časti Petržalka, resp. o predaji za symbolickú cenu a odovzdať ho občianskemu združeniu. 

p. Lucká - interpeluje vo veci holubov vo vysokých domoch.

p. Brath - interpeluje starostu:
1. žiada ostrihať kríky na Tupolevovej ul. 2 - 4,
2. starostlivosť o bezdomovcov akým spôsobom sa zabezpečí a koľko bude stáť.

p. Plšeková - interpeluje prednostu, ohľadom kanalizácie a odtoku dažďovej vody v objekte na Vavilovovej ul. 18 v časti, kde má prenajaté priestory baletná sála pre gymnastiku tu vyrazila voda a poškodila podlahu a steny – riešiť.

p. Škorvaneková – vyslovila nespokojnosť s odpoveďou na interpeláciu z 5.5.2009 (neporiadok na Jasovskej ul.,- je tam auto v ktorom prespávajú bezdomovci vykonáva sa tam prostitúcia  a pod.).

p. Radosa - 1.pri obnove škôlky či bola cena zvýšená alebo znížená, koľko sa ušetrilo?
2. zabratie komunikácie ku miestnemu cintorínu bolo prisľúbené, že tam bude stavebné konanie, v akom to je stave.
------

20. Rôzne
A.		Návrh na zmenu uznesenia MZ č. 369/2009

	Materiál uviedol starosta, p. Ftáčnik – ide o zmenu časti uznesenia ohľadom predaja nebytového priestoru na Gercenovej  ul. 8/E MUDr. Mariánovi Orosovi, zmena sa týka úhrady kúpnej ceny - do 30 dní od podpísania kúpnej zmluvy.

	Hlasovalo sa bez diskusie.

	Hlasovanie: za 31, proti 0, zdržal sa 0 – návrh bol prijatý.

	Záver:
viď uznesenie č. 396
----------

p. Pavlík – požiadal starostu o stiahnutie výziev na Digitálne zastupiteľstvo a Digitálny úrad z dôvodu neexistencie procesného auditu – podal návrh uznesenia.

p. Kováč – predniesol návrh uznesenia, ktorým ukladá prednostovi umiestniť na stránke mestskej časti ikonu „interpelácie“ a zverejniť všetky interpelácie a odpovede na nich od r. 2007.

p. Kováč – požiadal Ing. Lukáčeka predložiť na ďalšie zasadnutie zastupiteľstva informáciu o stave Rezervného fondu k 1.1.2009 a jeho čerpanie.

p. Kováč – k e- aukciám, nesúhlasí s uznesením MZ, odmena 30% z ušetrenej sumy je vysoká.

p. Petrisková - ohľadom parkovania v parkovacích domoch, kde sa bude konať stretnutie s občanmi a akým spôsobom ich pozve starosta, ak je to možné, zverejniť vizualizáciu. 
p. Ftáčnik - cestou Petržalských novín, cez oznamy na vchodoch (v lokalite Holíčskej ul.).

p. Novota – požiadal o informáciu aký je stav rokovaní ohľadom erotického salónu v Sade Janka Kráľa.

p. Lexmann – obrátil sa na starostu so žiadosťou o riešenie problémov kontajnerových stojísk, liknavosť správcovských organizácií, potreba väčšej informovanosti vlastníkov, umiestňovanie kontajnerov je v rozpore so zákonom,
	- požiadal o predloženie informácie o stave budovania kontajnerových stojísk do júlového zasadnutia MZ.

p. Mikus – navrhol zmenu uznesenia MZ č. 340 z 10.3.2009.

p. Kríž – podal návrh uznesenia na pridelenie dotácie dvom skautským oddielom sídliacim na Ambroseho ul. z dôvodu navýšenia príspevku do Fondu opráv a údržby o 50%, čo je pre skautov likvidačná suma.

p. Plšeková – požiadala i pridelenie dotácie pre Gymnastický klub Danubia z vrátenej sumy pre Sestričky Matky Terezy.

p. Šimeková – v súvislosti s erotickým salónom v Sade Janka Kráľa požiadala, aby mestská časť v spolupráci s hlavným mestom odkúpili objekt, resp. zaplatili odstupné

p. Radosa – k letáku s programom Dní Petržalky žiadal informáciu ohľadom miesta konania minipenalty a informáciu od starostu týkajúcu sa otvorenej samosprávy a účasti poslancov na nej.

p. Ftáčnik – požiadal p. Pavlíka, aby svoj návrh uznesenia stiahol a preložil na mesiac júl
	- k problematike Sadu Janka Kráľa informoval o stretnutí s prevádzkovateľom, v dopravnej komisii bola riešená dopravná situácia, prístup majiteľa, vozidiel HaZZ do sadu musí byť zachovaný, otázka obmedzenia prevádzky formou VZN sa preveruje po právnej stráne; sad je mestskej časti zverený len v oblasti zelene, ostatné je mestské,
	- k uzneseniam ohľadom dotácií – poslanci zvolili zlý prístup, odporučil riešiť o mesiac s vyjadrením komisií, dodržať schválený systém podľa VZN,
	- minipenalta sa uskutoční na ihrisku TJ Polygraf,
	- akcia „Z očí do očí“ bude na Nám. hraničiarov dňa 10.6.2009 o 16,00 hod.

p. Plšeková – poďakovala úradu za prípravu a organizáciu volieb do Európskeho parlamentu

p. Pavlík – trvá na predloženom uznesení; KRIS je jasný, digitalizácia je jasná, procesný audit bol schválený.

Návrhová komisia dostala ďalšie návrhy na uznesenia:

p. Pavlík:
B.	Návrh na stiahnutie výzvy na projekty Digitálne zastupiteľstvo a Digitálny úrad

„Na základe schválnej KRIS a v zmysle uskutočnených krokov MČ BA-Petržalka  Miestne zastupiteľstvo schvaľuje nasledujúci postup:
1.	Pre oblasť informácie MČ BA-Petržalka  je vytvorená komisia zložená z poslancov MZ. Členmi komisie sú Michal Novota, Juraj Kocka a Rastislav Pavlík
2.	Poverení zástupcovia MÚ budú postup informatizácie koordinovať s komisiou  zloženou z poslancov MZ
3.	Odovzdanie výstupu z procesného auditu. Termín odovzdania finálnej verzie procedurálneho auditu je plánovaný do 31.12.2009. preto MZ ukladá prednostovi zaviazať budúceho realizátora procesného auditu, aby v 1. kole odovzdal výstupy pre projekty digitálneho úradu a zastupiteľstva.                           Termín do 30.8.2009
4.	Odovzdanie projektu digitálneho úradu a zastupiteľstva
Projekty budú primárne obsahovať vstupy z procesného auditu, špecifikácie riešenia a podklady na žiadosť o návratný finančný príspevok vr rámci OPBK. 
Termín: do 21.9.2009
5.	Odovzdanie žiadosti na OPBK (Operačný program Bratislavský kraj)	
Termín: do 1.10.2009
6.	Na základe úspešnosti žiadosti na OPBK MZ schváli ďalšie kroky
7.	MZ po odsúhlasení komisiou schvaľuje ďalší postup v zmysle definovaných projektov KRIS-u.

Hlasovanie: za 28, proti0, zdržal sa 2 - návrh bol prijatý.
Záver:
viď uznesenie č. 397
------

p. Kováč :
C. Návrh na zverejnenie textov interpelácií poslancov a odpovedí na interpelácie
„a) Miestne zastupiteľstvo mestskej časti Bratislava-Petržalka  ukladá prednostovi miestneho úradu mestskej časti Bratislava-Petržalka, aby do 30.6.200 dal umiestniť na webovú stránku mestskej časti pod odkaz „Zasadnutia miestneho zastupiteľstva“ ďalší odkaz „Interpelácie a odpovede na interpelácie“, kde po kliknutí na odkaz sa otvorí stránka, na ktorej budú umiestnené interpelácie poslancov a odpovede interpelovaných.

b) Miestne zastupiteľstvo mestskej  časti Bratislava-Petržalka, aby do 31.8.2009 boli na webovej stránke mestskej časti umiestnené všetky interpelácie  od 1.1.2007“

Hlasovanie: za 29, proti 0,  zdržal sa 1 - návrh bol prijatý.
Záver:
viď uznesenie č. 398
------

p. Mikus:
D. Návrh na doplnenie uznesenia miestneho zastupiteľstva č. 340/2009
„Zmena uznesenia č. 340 doplnenie o:
 „Technologické zariadenia a nehnuteľnosti (technické objekty tepelného hospodárstva v správe MČ Bratislava Petržalka, v súlade s protokolom č. 85/1991 o zverení majetku Hl. mesta SR Bratislavy zo dňa 1.11.1991, ktoré v súčasnej dobe v celom rozsahu prevádzkuje podľa nájomnej zmluvy č. 23/1993 spoločnosť Dalkia a.s.“

Hlasovanie: za 28, proti 0, zdržali sa 2 - návrh bol prijatý.
Záver:
viď uznesenie č. 399
------

p. Kríž:
E.	Návrh na schválenie dotácie pre oddiely skautov
„Pridelenie finančnej dotácie 2 skautským oddielom sídliacim na Ambroseho ulici, na uhradenie nárastu doplatkov do fondu opráv, s presunutím finančných prostriedkov vo výške 2655,- € z programu 12.2.5 projekt Sestričky Matky Terezy.“

Hlasovanie: za 23, proti 0, zdržal sa 8 - návrh  bol prijatý.
Záver:
viď uznesenie č. 400
------

p. Plšeková:
F.	Návrh na schválenie dotácie pre Gymnastický klub Danubia Bratislava
„MZ schvaľuje (120 tis. Sk) 3.984 € ako dotáciu pre Gymnastický klub Danubia Bratislava pod vedením PhDr. Eriky Brandtnerovej  na kúpu gymnastických kobercov a športových potrieb pre gymnastický klub. Prostriedky sú vyčlenené z dotácií, ktoré vrátili sestričky Matky Terezy.“
Hlasovanie: za 15, proti 2, zdržal sa 12 - návrh  bol prijatý.
Záver:
viď uznesenie č. 401
------

Záver rokovania:
	
Po vyčerpaní všetkých bodov rokovania starosta poďakoval prítomným za aktívnu účasť a ukončil rokovanie miestneho zastupiteľstva.

K zápisnici z rokovania miestneho zastupiteľstva dňa 9. júna 2009:

____________________________			__________________________
Doc. RNDr. Milan Ftáčnik, CSc.			   Ing. Marián Miškanin, PhD.
	starosta	prednosta MÚ

Overovatelia:		_________________________
Ing. Peter Stach

			__________________________
			      Mariana Sabadošová

Zapísala:		_________________________
	  Helena Čierníková